
           Nr.23/177/2002

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru acceptarea unor amendamente adoptate la Londra la 26 mai 2000, respectiv la 5 decembrie 2000, la Protocolul din 1988 prin Convenţia internaţională din 1974 pentru ocrotirea vieţii omeneşti pe mare, încheiată la Londra la 1 noiembrie 1974, transmis cu adresa nr.440 din 17 septembrie 2002, întregistrată sub nr.23/177 din 17 septembrie 2002.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                Nr.23/177/2002

RAPORT

asupra proiectului de Lege pentru acceptarea unor amendamente adoptate la Londra la 26 mai 2000, respectiv la 5 decembrie 2000, la Protocolul din 1988 prin Convenţia internaţională din 1974 pentru ocrotirea vieţii 

omeneşti pe mare, încheiată la Londra la 1 noiembrie 1974



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond cu proiectul de Lege pentru acceptarea unor amendamente adoptate la Londra la 26 mai 2000, respectiv la 5 decembrie 2000, la Protocolul din 1988 prin Convenţia internaţională din 1974 pentru ocrotirea vieţii omeneşti pe mare, încheiată la Londra la 1 noiembrie 1974, transmis cu adresa nr.440 din 17 septembrie 2002, întregistrată sub nr.23/177 din 17 septembrie 2002.



La întocmirea raportului, comisia a avut în vedere:

· avizul favorabil nr.25/533 din 24 septembrie 2002 al Comisiei pentru drepturile omului, culte şi problemele minorităţilor naţionale;
· avizul favorabil al Comisiei juridice, disciplină şi imunităţi;
· avizul favorabil al Consiliului Legislativ nr.944 din 17 iulie 2002.

Organizaţia Maritimă Internaţională este un organism specializat al Organizaţiei Naţiunilor Unite care se ocupă cu elaborarea cadrului juridic, tehnic şi organizatoric privind navigaţia maritimă în apele internaţionale. România este membru al OMI din anul 1965 şi în această calitate a aderat la toate convenţiile privind siguranţa navigaţiei şi prevenirea poluării mediului marin.

Convenţia internaţională pentru ocrotirea vieţii omeneşti pe mare a fost adoptată în 1974 (SOLAS 74) şi este una din cele mai importante convenţii adoptate de OMI. Ea a fost modificată prin Protocolul din 1988, fiind amendată în mai multe rânduri prin rezoluţii ale Comitetului Securităţii Maritime.

România a aderat la Convenţia SOLAS 74 în anul 1979 şi la Protocolul din 1988, în anul 1999.

Prin proiectul de lege menţionat se propune acceptarea unor amendamente adoptate de Comitetul Securităţii Maritime prin Rezoluţiile MSC 92 (72)/26.05.2000 şi MSC 100 (73)/05.12.2000, care se referă la modificarea şi completarea modelelor de certificate eliberate navelor de fiecare stat în parte la protocol care atestă că navele maritime corespund Convenţiei SOLAS 74.

Proiectul de lege face parte din categoria legilor ordinare, potrivit prevederilor art.72 alin.(2) din Constituţia României.

La dezbaterea proiectului de lege au participat ca invitaţi, în conformitate cu prevederile art.51 şi art.52 din Regulamentul Camerei Deputaţilor, domnul Dan Banciu – consilier al ministrului lucrărilor publice, transporturilor şi locuinţei.

Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege şi amendamentele formulate în şedinţa din data de 24 septembrie 2002 şi au hotărât, cu unanimitate de voturi, avizarea favorabilă a proiectului de lege şi trimiterea lui spre dezbatere şi adoptare în plenul Camerei Deputaţilor cu amendamente admise de comisie.

La lucrările comisiei au fost prezenţi 23 de deputaţi din totalul de 26 membri.

Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 9 septembrie 2002.

În urma dezbaterilor, comisia propune admiterea cu modificări a proiectului de lege.

A M E N D A M E N T E    A D M I S E

	Nr.

crt.
	Text adoptat de Senat
	Amendamente propuse
	Motivaţie

	0
	1
	2
	3

	1.
	LEGE

pentru acceptarea unor amendamente adoptate la Londra la 26 mai 2000, respectiv la 5 decembrie 2000, la Protocolul din 1988 privind Convenţia internaţională din 1974 pentru ocrotirea vieţii umane pe mare, încheiată la Londra la 1 noiembrie 1974
	Titlul legii va avea următorul cuprins:
LEGE

pentru acceptarea unor amendamente adoptate de Organizaţia Maritimă Internaţională la Londra la 26 mai 2000, respectiv la 5 decembrie 2000, la Protocolul din 1988 privind Convenţia internaţională din 1974 pentru ocrotirea vieţii umane pe mare, încheiată la Londra la 1 noiembrie 1974

Raportorii
	Corelare cu prevederile articolelor din proiectul de lege.

	2.
	Art.1.  – Se acceptă Amendamentele la Protocolul din 1988 prin Convenţia internaţională din 1974 pentru ocrotirea vieţii omeneşti pe mare, adoptate de Organizaţia Maritimă Internaţională prin Rezoluţia MSC.92 (72) a Comitetului Securităţii Maritime la Londra la 26 mai 2000, prevăzute în anexa nr.1.


	Nemodificat
	

	3.
	Art.2. – Se acceptă Amendamentele la Protocolul din 1988 privind Convenţia internaţională din 1974 pentru ocrotirea vieţii  pe mare, adoptate  de Organizaţia


	Nemodificat
	


	0
	1
	2
	3

	
	Maritimă Internaţională prin Rezoluţia MSC.100 (73) a Comitetului Securităţii Maritime la Londra la 5 decembrie 2000, prevăzute în anexa nr.2.


	Nemodificat
	

	4.
	Art.3. – Ministerul Lucrărilor Publice, Transporturilor şi Locuinţei va lua măsurile necesare în vederea punerii în aplicare a amendamentelor prevăzute la art.1 şi art.2.


	Nemodificat
	

	5.
	Art.4. – Anexele nr.1 şi 2 fac parte integrantă din prezenta lege.


	Nemodificat
	


                                PREŞEDINTE,                                                                        SECRETAR,

                                  István Antal                                                                          Aurelia Vasile

RAPORTORI:






Dep.Ioan Bivolaru - PSD-SDU

Dep.Ioan Miclea - PRM






Dep.Aurelia Vasile - PSD-SDU

Dep.Dumitru Palade - PRM






Dep.Marin Anton - PNL

Dep.Robert Raduly - UDMR






Dep.Anca Boagiu - PD


Dep.Ion Rădoi - PSD-SDU






Dep.Cristian Buzea - PRM

Dep.Florentin Sandu - PSD-SDU






Dep.Aurel Daraban - PSD-SDU

Dep.Istvan Erdei - UDMR






Dep.Pavel Târpescu - PSD-SDU

Expert,

Viorela Gondoş

